Ka nako eo, ba lelapa la ga Neil ba ne ba na le kgotlhang e kgolo le lelapa le lengwe. Ka gonne ba losika lwa ga Neil ba ne ba batla go itshireletsa ba ne ba dira meetlo mengwe ya setso. Neil a re: “Kwa tshimologong, ke ne ke tshaba go bua le ba lelapa la gaetsho ka tumelo ya me e ntšha, segolobogolo bagolo ba mo lapeng, ba ba tlotliwang thata.” Batsadi ba ga Neil ba ne ba galefa fa ba ne ba utlwa gore o ne a se na go dira dilo tse di sa tsamaisaneng le Baebele e bile o ne a se na go dira meetlo e e amanang le tirisabadimo. Neil o ne a fudugela kwa Ríohacha mme a simolola go kopanela le phuthego ya teng. O ne a kolobediwa moragonyana. Ka 1993 o ne a tlhongwa go nna motlhanka wa bodiredi mme dingwaga di le tharo morago ga moo o ne a nna mmulatsela wa ka metlha. Go tswa foo ka 1997 o ne a tlhongwa go nna mogolwane wa phuthego. Ka ngwaga wa 2000 o ne a atolosa bodiredi jwa gagwe, a nna mmulatsela yo o kgethegileng.